— Көслө ихтыярлы ҡатын Миңйыһан образы автор тарафынан төрлө аспектта асыла. Яңғыҙ­лыҡтан асырғанып, киләсәге хаҡына тәүәккәл аҙымды яһауы көсөргәнешле эске көрәш арҡылы хәл ителә. Тиҫтерҙәре әйткән кәмһетеү һүҙҙәренән үҫмер йәшенә еткән улының өҙгөләнеүҙәре Миң­йы­һандан тағы ла аҡыл һәм сабырлыҡ талап итә: ул хат яҙырға көс таба. “Атаһы”ның хатын уҡып ҡыуанған малайҙың күңел тантанаһын, уны күк­рәгенә ҡыҫып шатланыу­ҙарын аңлатырға һүҙ етмәй, тамаҡҡа төйөр тығыла, үкереп илауҙан көскә тыйылып ҡалаһың. Сабиттың адресын мәңге­леккә күҙен йомор саҡта ғына улына биреүе лә — башҡорт ҡатындарына хас ғорурлыҡ, ныҡ­лыҡ өлгөһө. Малай атаһын таптырғанда адрес­ты биргән булһа, бәлки, яҙмыштары ла икенселәй булыр ине, тигән үкенес тә тыуа… — тине шағирә Әлфиә Әсәҙуллина.